kalixlouiis/myanmar-wikipedia-corpus huggingface dataset:
ဖွဲ့စည်းပုံ နိုင်ငံတော်စီမံအုပ်ချုပ်ရေးကောင်စီဥက္ကဋ္ဌရုံးဝန်ကြီးဌာန(၁) နိုင်ငံတော်စီမံအုပ်ချုပ်ရေးကောင်စီဥက္ကဋ္ဌရုံးဝန်ကြီးဌာန(၂) နိုင်ငံတော်စီမံအုပ်ချုပ်ရေးကောင်စီဥက္ကဋ္ဌရုံးဝန်ကြီးဌာန(၃) နိုင်ငံတော်စီမံအုပ်ချုပ်ရေးကောင်စီဥက္ကဋ္ဌရုံးဝန်ကြီးဌာန(၄) ဝန်ကြီးများစာရင်း စဉ် ဝန်ကြီးဌာန ပြည်ထောင်စုဝန်ကြီး ရာထူးသက်တမ်း ဒုတိယဝန်ကြီး မှတ်ချက်တာဝန်စတင်တာဝန်ပြီးဆုံးရက်ပေါင်း၁ နိုင်ငံတော်စီမံအုပ်ချုပ်ရေးကောင်စီ ဥက္ကဋ္ဌရုံး ဝန်ကြီးဌာန (၁) ဦးကိုကိုလှိုင် ၈ ဇန်နဝါရီ ၂၀၂၄ ၅ မေ ၂၀၂၄ ဗိုလ်ချုပ်ကြီးမိုးအောင်၅ မေ ၂၀၂၄ ၃၁ ဇူလိုင် ၂၀၂၅ ၂ နိုင်ငံတော်စီမံအုပ်ချုပ်ရေးကောင်စီ ဥက္ကဋ္ဌရုံး ဝန်ကြီးဌာန (၂) ဦးအောင်နိုင်ဦး ၈ ဇန်နဝါရီ ၂၀၂၄ ၅ မေ ၂၀၂၄ ဦးကိုကိုလှိုင်၅ မေ ၂၀၂၄၃၁ ဇူလိုင် ၂၀၂၅၃ နိုင်ငံတော်စီမံအုပ်ချုပ်ရေးကောင်စီ ဥက္ကဋ္ဌရုံး ဝန်ကြီးဌာန (၃) ဦးအောင်ကျော်ဟိုး ၂၂ ဇန်နဝါရီ ၂၀၂၄ ၅ မေ ၂၀၂၄ ဦးအောင်နိုင်ဦး၅ မေ ၂၀၂၄၂၇ မေ ၂၀၂၄ ဦးမောင်မောင်တင့်၃၁ ဇန်နဝါရီ ၂၀၂၅၃၁ ဇူလိုင် ၂၀၂၅ဦးထင်ကျော်သူ၄ နိုင်ငံတော်စီမံအုပ်ချုပ်ရေးကောင်စီ ဥက္ကဋ္ဌရုံး ဝန်ကြီးဌာန (၄)ဗိုလ်ချုပ်ကြီးမိုးအောင် ၈ ဇန်နဝါရီ ၂၀၂၄ ၅ မေ ၂၀၂၄ ဦးအောင်ကျော်ဟိုး၅ မေ ၂၀၂၄၃၁ ဇူလိုင် ၂၀၂၅ ဖျက်သိမ်းခြင်း နိုင်ငံတော်စီမံအုပ်ချုပ်ရေးကောင်စီကို ဖျက်သိမ်းပြီးနောက် အမျိုးသားကာကွယ်ရေးနှင့် လုံခြုံရေးကောင်စီအား အမြင့်ဆုံး အုပ်ချုပ်ရေးယန္တရားအဖြစ် ပြင်ဆင်ဖွဲ့စည်းခဲ့ပြီး ဖွဲ့စည်းလိုက်သည့် ပြည်ထောင်စုအစိုးရအဖွဲ့တွင် ဤဝန်ကြီးဌာန ပါဝင်ခြင်း မရှိတော့ပေ။
၎င်းအစား နိုင်ငံတော်သမ္မတရုံးဝန်ကြီးဌာန (၄) ခုကို ဖွဲ့စည်းလိုက်သည်။
ကိုးကား ကဏ္ဍ:မြန်မာနိုင်ငံ၏ ယခင် ဝန်ကြီးဌာနများ ကဏ္ဍ:နိုင်ငံတော်စီမံအုပ်ချုပ်ရေးကောင်စီ။
ပါရာပြည်နယ် () သည် ဘရာဇီး၏ မြောက်ပိုင်းဒေသတွင် တည်ရှိသော ပြည်နယ်တစ်ခု ဖြစ်သည်။
စုစုပေါင်း ဧရိယာ ၄၈၁.၇၃၅ စတုရန်းမိုင် (၁.၂၄၇.၆၈၉ စတုရန်း ကီလိုမီတာ) တွင် လူဦးရေ စုစုပေါင်း ၈.၆ သန်းမျှ နေထိုင်သဖြင့် ပါရာသည် ဘရာဇီးတွင် ၉ ခုမြောက် လူဦးရေအများဆုံး နေထိုင်သော ပြည်နယ်ဖြစ်ပြီး ဧရိယာအားဖြင့် ဒုတိယမြောက် အကြီးဆုံး ဖြစ်သည်။
မြို့တော်နှင့်အကြီးဆုံးမြို့မှာ ဘီလီမမြို့ ဖြစ်ပြီး လူဦး ၁.၄၉၉.၆၄၁ ရှိသည်။
ဘီလီမမြို့ () သည် ဘရာဇီးနိုင်ငံ၊ ပါရာပြည်နယ်၏ မြို့တော်နှင့်အကြီးဆုံးမြို့ ဖြစ်သည်။
၂၀၂၀ ခုနှစ်စစ်တမ်းအရ လူဦးရေ ၁.၄၉၉.၆၄၁ ယောက်ရှိသည်။
ချင်းပြည် သို့မဟုတ် ချင်းလဲန် သည် အရှေ့တောင်အာရှတွင် ကိုယ်ပိုင်လွတ်လပ်သောနိုင်ငံအဖြစ် မိမိကိုယ်ကိုယ်ကြေညာထားသော တိုင်းပြည်ဖြစ်ပြီး မြန်မာနိုင်ငံ၊ ချင်းပြည်နယ်၏ နယ်မြေကို ရယူထားသည်။
သမိုင်း ချင်းအမျိုးသားတပ်ဦး (CNF) နှင့် ဒေသဆိုင်ရာ အုပ်ချုပ်ရေးအဖွဲ့များမှ ၂၀၂၃ ခုနှစ် ဒီဇင်ဘာလ ၆ ရက်နေ့တွင် ချင်းပြည်နယ်ဖွဲ့စည်းပုံ အခြေခံဥပဒေကို အတည်ပြုပြီးနောက် ချင်းပြည်နယ်ကောင်စီကို အုပ်ချုပ်ရေးအဖွဲ့အဖြစ် ဖွဲ့စည်းကာ ချင်းပြည်နယ် အမည်ဟောင်းကို ချင်းပြည်ဟု ပြောင်းလဲဖွဲ့စည်းခဲ့သည်။
ကိုယ်ပိုင်ပြဋ္ဌာန်းခွင့်အခြေခံမူများနှင့်အညီ ချင်းလူမျိုးများ အတွက် နိုင်ငံတော်တည်ဆောက်ရန် ရည်ရွယ်သည့် ဖွဲ့စည်းပုံအခြေခံဥပဒေဖြစ်သည်။
"The First Chin-Written Constitution: A New Template For Self-Determination?". ချင်းပြည် နယ်ကောင်စီတွင် ချင်းအမျိုးသားတပ်ဦး အဖွဲ့ဝင် ၂၇ ဦး၊ လွှတ်တော်ကိုယ်စားလှယ် ၁၄ ဦးနှင့် ဒေသဆိုင်ရာ အုပ်ချုပ်ရေးအဖွဲ့ဝင် ၆၈ ဦးဖြင့် ဖွဲ့စည်းထားပြီး ချင်းပြည်နယ်ရှိ အသိအမှတ်ပြု ဒေသဆိုင်ရာ အုပ်ချုပ်ရေးအဖွဲ့ ၁၇ ဖွဲ့အနက် ဖလမ်း ၊ တီးတိန် နှင့် မင်းတပ်တို့ မှ လွဲ၍ ကျန် ၁၄ ဖွဲ့၏ ထောက်ခံမှု ရရှိထားသည်။
"The First Chin-Written Constitution: A New Template For Self-Determination?". ဖွဲ့စည်းပုံ ချင်းပြည် ၏ အစိုးရအား အုပ်ချုပ်ရေး၊ ဥပဒေပြုရေးနှင့် တရားစီရင်ရေးမဏ္ဍိုင် ခွဲ၍ ချင်းလန်းကောင်စီက ကြီးကြပ်ပြီး ၂၀၂၄ ခုနှစ် ဇန်နဝါရီလတွင် အဆိုပါမဏ္ဍိုင်သုံးခုကို အပြည့်အဝတည်ထောင်ရန် မျှော်မှန်းထားသည်။
ကာကွယ်ရေး၊ ပြည်ထဲရေး၊ နိုင်ငံခြားရေးနှင့် လူဝင်မှုကြီးကြပ်ရေး ဝန်ကြီးဌာန ၁၅ ခု ပါဝင်မည်ဟု ခန့်မှန်းထားသည်။
"The First Chin-Written Constitution: A New Template For Self-Determination?". ချင်းပြည်ဖွဲ့စည်းပုံ အခြေခံဥပဒေတွင် လည်း ချင်းအမျိုးသားတပ်မတော်ကို ပြည်နယ်၏တစ်ခုတည်းသော အမျိုးသားတပ်မတော်အဖြစ် ထူထောင်ထားသည်။
မည်သို့ပင်ဆိုစေကာမူ ဒေသဆိုင်ရာအုပ်ချုပ်ရေးအဖွဲ့များသည် ၎င်းတို့၏ကိုယ်ပိုင်လက်နက်ကိုင်တပ်ဖွဲ့များကို ဆက်လက်ထိန်းသိမ်းထားဆဲဖြစ်ပြီး အများစုမှာ ချင်းပြည်ကာကွယ်ရေးတပ်ဖွဲ့၏ အစိတ်အပိုင်းအဖြစ် ချင်းပူးပေါင်းကာကွယ်ရေးကော်မတီတွင် ဖွဲ့စည်းထားသည်။
"The First Chin-Written Constitution: A New Template For Self-Determination?". အုပ်ချုပ်ရေးပိုင်း ကွဲပြားခြင်း။
တွန်းဇံ ဟွားလ်ငိုး တီးတိန် စီးယင်း ဇန်ညှပ် ဖလမ်း ငေါ်န် ထန်တလန် ဟားခါး ဇိုဖေ ဆန်းထန် လောင်သူ မရာ ဇိုသွန်း မတူပီ ပလက်ဝ ဒိုင်ရ် ကန်ပက်လတ် မင်းတပ် သင်္ကေတများ ချင်းပြည်နယ်၏ ယခင်အလံနှင့် မတူဘဲ ချင်းပြည်အတွက် အလံအသစ်ကို ဖန်တီးထားသည်။
၎င်းတွင် အနီ၊ အဖြူ နှင့် အပြာ အလျားလိုက် ကြိုးသုံးချောင်းပါဝင်ပြီး အလယ်ဗဟိုတွင် အောက်ချင်းငှက် နှစ်ကောင်ဖြင့် ဖွဲ့စည်းထားသည်။
လက်ရှိအခြေအနေ “ဖက်ဒရယ်ဒီမိုကရေစီပြည်ထောင်စုရရှိရေး” ကြိုးပမ်းရန် ကြိုးပမ်းနေချိန်တွင် ဖွဲ့စည်းပုံ အခြေခံဥပဒေသည် မြန်မာနိုင်ငံ နှင့်စပ်လျဉ်း၍ ချင်းပြည်နယ်၏ အဆင့်အတန်းကို မဆွေးနွေးဘဲ ခွဲထွက်ရေးဖြစ်နိုင်ချေကို ထင်ကြေးပေးမှုများ ဖြစ်ပေါ်စေခဲ့သည်။
"The First Chin-Written Constitution: A New Template For Self-Determination?". ထို့အပြင် ၂၀၂၁ ခုနှစ်တွင် ဖွဲ့စည်းခဲ့သည့် ယခင် ကြားကာလ ချင်းအမျိုးသားအတိုင်ပင်ခံကောင်စီ မှ အဖွဲ့ဝင် အချို့သည် ဖွဲ့စည်းပုံ အခြေခံ ဥပဒေ အတည်ပြု ပြဋ္ဌာန်း ပါက ICNCC ကို ဖျက်သိမ်း မည်ကို စိုးရိမ် သဖြင့် ချင်းပြည်နယ် ကောင်စီ ၏ အခွင့်အာဏာ ကို ပယ်ချ ခဲ့သည်။
"The First Chin-Written Constitution: A New Template For Self-Determination?". ဆက်လက်ဖက်ရှုရန် ချင်းပြည်အစိုးရ ချင်းပြည်ကောင်စီ ကိုးကား ကဏ္ဍ:ကုန်းတွင်းပိတ်နိုင်ငံများ ကဏ္ဍ:ချင်းပြည်နယ်။
thumb ၁။
ကျွန်းရွာတောရ ဆရာတော်ဘုရားကြီး၏ အလောင်းအလျာကို မြင်းခြံခရိုင် တောင်သာမြို့နယ် ကံပေါက်ကျွန်းရွာ ဦးရွှေဖန်+ဒေါ်မိန်းကလေးတို့မှ ၁၂၄၂-ခုနှစ်၊ နှောင်းတန်ခူး လဆန်း ၁၂-ရက် တနင်္ဂနွေနေ့ နံနက် အရုဏ်တက်ချိန်၌ ဖွားမြင်သည်။
(ငယ်မည်တော်-မောင်အောင်ပန်း ဟူ၍ဖြစ်၏။
၁၂၅၂-ခုနှစ် နယုန်လဆန်း ၁၅ - ရက်နေ့တွင် မင်းရွာ ဆရာတော်အထံ၌ သာမဏေအဖြစ်သို့ ရောက်သည်။
(ဘွဲ့ အမည် -ရှင်အဂ္ဂဝံသဟူ၍ ဖြစ်၏။
၁၂၆၂-ခုနှစ်၊ ဝါဆိုလဆန်း ၁၄-ရက်နေ့တွင် မင်းရွာဆရာတော်ကို ဥပဇ္ဈာယ်ပြု၍ မိဘနှစ်ပါးတို့၏ ပစ္စယာနုဂ္ဂဟ ဖြင့် ရဟန်းအဖြစ်သို့ ရောက်သည်။
ရဟန်းဖြစ်ပြီးနောက် မန္တလေးမြို့ ရွှေရေးဆောင်ကျောင်း တိုက်၌ သီတင်းသုံး နေထိုင်လျက်၊ မိုင်းခိုင်းဆရာတော်၊ ကျီဝန်ဆရာတော်၊ ဘုရားကြီးတိုက် ဦးရန်ကုန်ဆရာတော်၊ ဒိုင်းဝန်ဆရာတော်၊ ရွှေရေးဆောင်ဆရာတော်၊ ဝိသုဒ္ဓါရုံဆရာတော်၊ မန်လည်သို့ ကြွ၍ မန်လည်ဆရာတော်၊ စလင်းမြို့သို့ ကြွရောက်၍ စလင်းဆရာတော်ဦးပဏ္ဍိစ္စတို့ အထံ၌၊ ပိဋကတ် ကျမ်းစာများကို ဆည်းပူးသင်ယူခဲ့သည်။
အစိုးရစာမေးပွဲ ပထမကြီးတန်း နှင့် သကျသီဟစာမေးပွဲ၊ပရိယတ္တိသာသနဟိတ ဓမ္မာစရိယဘွဲ့ ရရှိအောင်မြင်တော်မူသည်။
မန္တလေးမြို့၊ ရွှေရေးဆောင်တိုက်၊ အောင်မြေရတနာကျောင်း၊ ပြည်မြို့ ဇောတိကာရာမတိုက်၊ ကျွန်းရွာ ဓမ္မိကာရာမတိုက်၊ ရန်ကုန်မြို့ ကြားတောရဘင်္ဂလားတိုက်၊ စကားဝါပင်ကျောင်းတို့၌လည်းကောင်း၊ ၁၂၈၇-ခုနှစ်၌ တောင်သာမြို့ တောင်ခြေ ဆည်တွင်းချောင်တောရကို တည်ထောင်၍ ယင်း ဆည်တွင်းချောင်တောရ၌လည်းကောင်း၊ သီတင်းသုံးနေထိုင် လျက် ပရိယတ္တိကျမ်းစာများကို ပို့ချရေးသားတော်မူခဲ့ပေသည်။
၁၂၉၂- ခုနှစ်၊ ကဆုန်လ၌ လေးမြို့ဂိုဏ်းချုပ် ကျွန်းရွာတောရ ဆရာတော်ဟူသော ဘွဲ့တံဆိပ်တော်၊ ထိုနှစ် နယုန်လတွင် အင်္ဂလိပ်အစိုးရ ပဉ္စမမြောက် ဂျော့ဘုရင်လက်ထက်၌ အဂ္ဂမဟာပဏ္ဍိတ ကျွန်းရွာတောရ ဆရာတော် ဟူသော ဘွဲ့တံဆိပ်တော်၊ ထိုနှစ် နတ်တော်လ၌ မြစ်ကွေ့ခရိုင် သုဓမ္မာဝင် ကျွန်းရွာတောရ ဆရာတော်ဟူသော ဘွဲ့တံဆိပ်တော်များကို ခံယူရရှိတော်မူပေသည်။
ပါရာဇိကဏ် အဋ္ဌကထာ မဟာနိဿယ၊ ပါစိတျာဒိ အဋ္ဌကထာ မဟာနိဿယ၊ သာသနာ့မျက်မှန်ကျမ်းစသော ကျမ်းပေါင်း ၄၅-ကျမ်း ရေးသားပြုစုတော်မူခဲ့ကြောင်း ပါရာဇိကဏ်အဋ္ဌကထာ မဟာနိဿယကျမ်း နိဂုံး၌ ဖော်ပြပါရှိပေသည်။
၁၃ဝ၇-ခုနှစ်၊ ဝါခေါင်လဆုတ်(၉)ရက်၊ နံနက်(၉)နာရီအချိန်)၊ သက်တော် (၆၆)နှစ်၊ (၄)လ၊ (၁၂)ရက်၊ သိက္ခာတော် (၄၅) ဝါတွင် ဘဝနတ်ထံ ပြောင်းကြွ စံလွန်တော်မူလေသည်။
ဆရာတော်ကြီး၏ ရုပ်ကလာပ်တော်ကို ၁၃၀၈-ခုနှစ်၊ တပို့တွဲလဆန်း (၁၂ ) ရက်နေ့တွင် ဆည်တွင်းချောင် တောရမှ တောင်သာမြို့ အနောက်ဘက် ၅-မိုင်ကွာ ဆရာတော်ဘုရား ကြီး၏ ဇာတိရပ်ရွာဖြစ်သော ကျွန်းရွာအနီးရှိ ကျယ်ဝန်း ပြန့်ပြူးသော ဆင်တဲဝချောင်းဗွေ သဲသောင်ငွေအပြင်၌ ဈာပနပူဇာသဘင် ဆင်ယင်ကျင်းပရာ ဌာနသို့ ခမ်းနားသိုက်မြိုက်စွာ ပင့်ဆောင်၍ တပို့တွဲလဆန်း (၁၃၊ ၁၄၊ ၁၅ ) ရက်တို့၌ ကြီးစွာသော ဈာပနသဘင် ဆင်ယင်ကျင်းပ ပူဇော်ကြလေသည်။
ဗျူဟာ (၁၉၈၄/၁၉၈၅ မွေးဖွား) သည် မြန်မာ ဟစ်ဟော့ အဆိုတော်တစ်ဦးဖြစ်ပြီး မြန်မာအစိုးရအား ပြစ်တင်ဝေဖန်ခြင်းကြောင့် ၂၀၂၃ ခုနှစ်တွင် ထောင်ဒဏ်ချမှတ်ခံထားရသူ ဖြစ်သည်။
တေးရေးဆရာ နိုင်မြန်မာ၏ သားဖြစ်သော ဗျူဟာကို မင်းအုတ်မြန်မာဟူ၍လည်း သိကြသည်။
ဗျူဟာအား ဘီဘီစီသတင်းဌာနက မြန်မာနိုင်ငံ၏ အကြီးကျယ်ဆုံးသော ဟစ်ဟော့အဆိုရှင်တစ်ဦးတွင် အပါအဝင် ဟု ရည်ညွှန်းသည်။
ဖမ်းဆီးထိန်းသိမ်းမခံရမီက ရန်ကုန်တွင် နေထိုင်ခဲ့သည်။
စစ်အစိုးရအား ဝေဖန်သည့် သီချင်းများရေးသားသီဆိုခဲ့ခြင်းကြောင့် စစ်ကောင်စီက သတိပေးခြင်း ခံခဲ့ရသည်။
၂၀၂၃ ခုနှစ် ဧပြီလတွင် စစ်ကောင်စီအား ဆန္ဒပြသည့်အနေဖြင့် သင်္ကြန်ပွဲတော်အား သပိတ်မှောက်ခြင်းကြောင့် ပြစ်တင်ရှုံ့ချခြင်း ခံခဲ့ရသည်။
၂၀၂၃ ခုနှစ် မေလ ၂၄ ရက်နေ့တွင် ယင်းနေထိုင်ရာ မြို့နယ်အတွင် လျှပ်စစ်မီးမကြာမခဏ ပြတ်တောက်ခြင်းကြောင့် မင်းအောင်လှိုင်အား ပြစ်တင်ဝေဖန်မှုကို ဖေ့စ်ဘွတ်ခ်လူမှုကွန်ရက်ပေါ်တွင် တိုက်ရိုက်လွှင့်တင်ခဲ့သည်။
နာရီပိုင်းအကြာတွင် ဖမ်းဆီးခံခဲ့ရသညည်။
ဗျူဟာ သေဆုံးပြီဟူ၍ သတင်းများလည်း ပေါ်ထွက်ခဲ့သည်။
၏ ဆူပူစေရန်လှုံ့ဆော်မှုဖြင့် တရားစွဲဆိုခံရကာ အင်းစိန်ထောင်သို့ ပို့ဆောင်ခဲ့ပြီး အစောပိုင်းတွင် ထောင်ဒဏ်သုံးနှစ် ချမှတ်ခံခဲ့ရသည်။
၂၀၂၃ ခုနှစ် ဩဂုတ်လတွင် ထောင်ဒဏ် နှစ် ၂၀ ချမှတ်ခံခဲ့ရသည်။
ဟိုင်ဂင်သဘောတူညီချက် သည် တပ်မတော် နှင့် ညီနောင်မဟာမိတ်သုံးဖွဲ့ တို့ အကြား လက်မှတ်ရေးထိုးသည့် ၁၀၂၇စစ်ဆင်ရေး ယာယီအပစ်ရပ်စာချုပ်ဖြစ်သည်။
နောက်ခံအကြောင်းအရင်း မြောက်ပိုင်း ညီနောင်မဟာမိတ်သုံးဖွဲ့ အဖွဲ့ဝင်များဖြစ်သော ရက္ခိုင့်တပ်တော်၊ မြန်မာအမျိုးသား ဒီမိုကရက်တစ် မဟာမိတ်တပ်မတော် နှင့် တအောင်း အမျိုးသား လွတ်မြောက်ရေး တပ်မတော် တို့က နိုင်ငံတော်စီမံအုပ်ချုပ်ရေးကောင်စီ နှင့် ပြည်သူ့စစ်အဖွဲ့များအား ၁၀၂၇ စစ်ဆင်ရေး ဖြင့် ၂၀၂၃ခုနှစ် အောက်တိုဘာ ၂၇ ရက်တွင် စတင်တိုက်ခိုက်သည်။
မြို့သိမ်း တိုက်ပွဲများ အရှိန်အဟုန် ဖြင့် ပြင်းထန်လာချိန် တရုတ်နိုင်ငံက အပစ်ရပ်စေရေး နှစ်ဖက်ဆွေးနွေးရန် ကြားဝင်ခဲ့သည်။
ယင်းကြားဝင်မှုဖြင့် စစ်ကောင်စီ၏ အမျိုးသားစည်းလုံးညီညွတ်ရေးနှင့် ငြိမ်းချမ်းရေး ဖော်ဆောင်မှု ညှိနှိုင်းရေးကော်မတီ (NSPNC) နှင့် ညီနောင်မဟာမိတ် (၃) ဖွဲ့ဖြစ်ကြသော MNDAA၊ TNLA နှင့် AA တို့သည် နှစ်ဖက် ဆွေးနွေးပွဲ ၃ကြိမ် ပြုလုပ်ပြီးနောက် ယာယီအပစ်ရပ်ရန် သဘောတူခဲ့ကြခြင်းဖြစ်သည်။
အပစ်ရပ်ရန် လက်မှတ်ရေးထိုးမှုအား ရှမ်းမြောက် ရှိ မြို့ပေါင်း ၁၆မြို့နှင့်တပ်မတော်စခန်းများအား မြောက်ပိုင်းမဟာမိတ်သုံးဖွဲ့က သိမ်းပိုက်ရရှိပြီး (၇၇) ရက်အကြာ ၂၀၂၄ ခုနှစ် ဇန်နဝါရီ လ ၁၁ရက်နေ့တွင် တရုတ်နိုင်ငံ ကူမင်းမြို့ တွင် နှစ်ဖက်လက်မှတ်ရေးထိုးကြသည်။
ဆွေးနွေးခဲ့သည့် အကြိမ်ရေ ပထမအကြိမ်ဆွေးနွေးမှု - ၇-၈-၉ ဒီဇင်ဘာ ၂၀၂၃ ဒုတိယအကြိမ်ဆွေးနွေးမှု - ၂၂-၂၃-၂၄ ဒီဇင်ဘာ ၂၀၂၃ တတိယအကြိမ်ဆွေးနွေးမှု - ၁၀-၁၁ ဇန်နဝါရီ ၂၀၂၄ စတုတ္ထအကြိမ်ဆွေးနွေးမှု - ၁-၂-၃ မတ် ၂၀၂၄ (ယာယီအပစ်ရပ်ပြီးနောက် ပထမအကြိမ်တွေ့ဆုံမှု) ပဉ္စမအကြိမ်ဆွေးနွေးမှု - ၁၄-၁၅-၁၆ မေ ၂၀၂၄ (ရလဒ်မထွက်ဘဲ ဆွေးနွေးမှုပြီးဆုံး) စာချုပ်ပါအကြောင်းအရာများ (၁) ၂၀၂၄ ခုနှစ်၊ ဇန်နဝါရီလ(၁၁) ရက်၊ ညနေ (၉) နာရီခန့်မှစတင်၍ နှစ်ဖက်တပ်များ ချက်ချင်းအပစ်ရပ်စဲရေး၊ ဟိုင်ဂင်သဘောတူညီချက် (၂) နှစ်ဖက်တပ်ဖွဲ့ဝင်အချင်းချင်းကြားတွင် ပစ်ခတ်တိုက်ခိုက်မှုနှင့် ထိတွေ့မှုမရှိစေရေး၊ (၃) အကယ်၍ အငြင်းပွားဖွယ်ရာများနှင့် လိုလားချက်များ (ပစ်ခတ်မှုများ) ဖြစ်ပေါ်လာခဲ့ပါက တွေ့ဆုံဆွေးနွေးမှုလမ်းစဉ် ဖြင့်ဖြေရှင်းရေး။
နောက်ဆက်တွဲ သဘောတူညီမှုများ ညီနောင်မဟာမိတ် (၃) ဖွဲ့မှ ရှမ်းမြောက်ရှိ စစ်ကောင်စီ၏ စခန်းများ၊ ဗျူဟာကုန်း များအား ထိုးစစ်ဆင်တိုက်ခိုက်မှုများကို စတင်မပြုလုပ်ရန် တပ်မတော် ဘက်မှလည်း ရှမ်းမြောက်ဒေသရှိ ညီနောင်မဟာမိတ် (၃) ဖွဲ့ ထိန်းချုပ်၊ သိမ်းပိုက်ထားသောနေရာများအားလုံးသို့ လေကြောင်း၊ လက်နက်ကြီးပစ်ခတ်တိုက်ခိုက်မှု မလုပ်ရန် နှစ်ဘက်အဖွဲ့အစည်းမှ တရုတ်-မြန်မာနယ်စပ်ဒေသရှိ တရုတ်ပြည်သူ့သမ္မတနိုင်ငံသားများနှင့် မြန်မာနိုင်ငံ အတွင်းရှိ တရုတ်ပြည်သူ့သမ္မတနိုင်ငံ၏ ရင်းနှီးမြှုပ်နှံမှုဆိုင်ရာ လုံခြုံရေးကို မထိခိုက်ကြစေရန်နှင့် မဖျက်ဆီးကြရန် နှစ်ဦးနှစ်ဖက်မှ ချက်ချင်းအပစ်ရပ်စဲရေးဆိုင်ရာ အစီအမံနှင့် အခြားကိစ္စရပ်များကို ဆက်လက် ဆွေးနွေးသွားရန် တို့ဖြစ်သည်။
ယာယီအပစ်ရပ်ပြီးနောက် တွေ့ဆုံဆွေးနွေးမှု တရုတ်အစိုးရ ၏ ကြားဝင်စေ့စပ်မှုဖြင့် ၂၀၂၄ ခုနှစ် မတ်လ ၁ ရက် မှ ၃ ရက်နေ့ အထိ တရုတ်နိုင်ငံ၊ ယူနန်ပြည်နယ်၊ ကူမင်းမြို့ ဟိုင်ဂင်ဧည့်ဂေဟာ တွင် နှစ်ဖက်တွေ့ဆုံဆွေးနွေးပွဲ ပြုလုပ်သည်။
ရှမ်းမြောက် တွင် တိုက်ပွဲများ မဖြစ်လာရေး အဓိက ထား ဆွေးနွေးကြသည်။
ကိုးကား ကဏ္ဍ:မြန်မာနိုင်ငံ၏_ပြည်တွင်းပဋိပက္ခများ။
မိုက်ကယ် ဒီ နော်စတာဒေါမတ်စ် (; ဒီဇင်ဘာ ၁၅၀၃ – ဇူလိုင် ၁၅၆၆) သည် ပြင်သစ်လူမျိုး နတ္ခတ္တပညာရှင်နှင့် ဆရာဝန်တစ်ဦး ဖြစ်သည်။
နော်စတာဒါမတ်စ်ကို ပြင်သစ်နိုင်ငံ စိန့်ရီမိနယ်တွင် ၁၅၀၃ ခုနှစ်၌ မွေးဖွားခဲ့သည်။
ဖခင်ဖြစ်သူမှာ နိုတြီဖြစ်သည်။
ဝိဇ္ဇာပညာများကို အဗွီနန်တွင် လေ့လာခဲ့ပြီး မောင့်ဝယ်ရီယာတက္တသိုလ်တွင် ဒဿနိကဗေဒ၊ ဆေးပညာနှင့် နက္ခတ္တဗေဒတို့ကို ဆည်းပူးခဲ့သည်။
၁၅၂၉ တွင် ဆရာဝန်ဖြစ်လာသည်။
ထိုအချိန်တွင် ဥရောပတစ်ခွင်လုံးတွင် ပလိပ်ကပ်ရောဂါဘေးဆိုးကြီး ကျရောက်ခဲ့သည်။
ပလိပ်ရောဂါကို အောင်အောင်မြင်မြင် ကုသပေးနိုင်သောကြောင့် ကျော်ကြားလူသိများသည့်ဆရာဝန်ဖြစ်လာခဲ့သည်။
ကိုးကား ကဏ္ဍ:၁၅၀၃ မွေးဖွားသူများ ကဏ္ဍ:၁၅၆၆ ကွယ်လွန်သူများ ကဏ္ဍ:ပြင်သစ် စာရေးဆရာများ။
ဒိုင်လန် ခရစ္စတိုဖာ မင်နတ် (, ဒီဇင်ဘာ ၂၉၊ ၁၉၉၆ မွေးဖွား) သည် အမေရိကန် သရုပ်ဆောင်နှင့် အဆိုတော်တစ်ဦး ဖြစ်သည်။
သူဟာ အမေရိကန်အခြားရွေးချယ်စရာ ရော့ခ်အဖွဲ့ ဝေါလ် ရဲ့ အဆိုတော်နဲ့ စည်းချက်ဂစ်တာသမားလည်းဖြစ်ပါတယ်။
ကိုးကား ပြင်ပလင့်ခ်များ ကဏ္ဍ:၁၉၉၆ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:အမေရိကန် သရုပ်ဆောင်များ။
ဗာဂျီးနီး ယားပြည်နယ် Richlands အနီးရှိ မိုင်းတွင်းတစ်ခုမှ ကျောက်မီးသွေး တွင်း လုပ်သားများသည် 1974 ခုနှစ် thumb|Wyoming ၊ US တွင် မြေပြင်ကျောက်မီးသွေးတူးဖော်ခြင်း။
thumb|ဘယ်လ်ဂျီယံ၊ Frameries ရှိ ကျောက်မီးသွေးတွင်း ကျောက်မီးသွေးတူးဖော်ခြင်း ဆိုသည်မှာ မြေပြင် သို့မဟုတ် မိုင်းတွင်းမှ ကျောက်မီးသွေးကို ထုတ်ယူသည့် လုပ်ငန်းစဉ်ဖြစ်သည်။
ကျောက်မီးသွေးသည် ၎င်း၏ စွမ်းအင်ပါဝင်မှု အတွက် တန်ဖိုးရှိပြီး ၁၈၈၀ ခုနှစ်များ ကတည်းက လျှပ်စစ်ဓာတ်အား ထုတ်လုပ်ရန် တွင်ကျယ်စွာ အသုံးပြုခဲ့သည်။
သံမဏိ နှင့် ဘိလပ်မြေ လုပ်ငန်းများတွင် ကျောက်မီးသွေးကို သံရိုင်း မှ သံထုတ်ယူရန်နှင့် ဘိလပ်မြေထုတ်လုပ်ရန်အတွက် လောင်စာအဖြစ် အသုံးပြုသည်။
အင်္ဂလန် နှင့် တောင်အာဖရိက တွင် ကျောက်မီးသွေးမိုင်းတစ်ခုနှင့် ၎င်း၏ဖွဲ့စည်းပုံများသည် ကော် မိုင်းတစ်ခုဖြစ်ပြီး ကျောက်မီးသွေးတွင်းကို "တွင်း" ဟုခေါ်ပြီး မြေပြင်အထက်မိုင်းတွင်းတည်ဆောက်ပုံများကို " တွင်းခေါင်း " ဟုရည်ညွှန်းသည်။
ဩစတေးလျ တွင် “ကော်လီရီ” သည် ယေဘုယျအားဖြင့် မြေအောက်ကျောက်မီးသွေးတွင်းကို ရည်ညွှန်းသည်။
မကြာသေးမီနှစ်များအတွင်း ကျောက်မီးသွေးတူးဖော်ခြင်းလုပ်ငန်းသည် အစောပိုင်းကာလများတွင် လူတို့ဥမင်လိုဏ်ခေါင်းတူးခြင်း၊ တူးခြင်းနှင့် တွန်းလှည်းများပေါ်တွင် ကျောက်မီးသွေးကို ကိုယ်တိုင်ထုတ်ယူခြင်းမှသည် အဖွင့်အပိတ် နှင့် တံတိုင်းရှည် မိုင်းကြီးများအထိ တိုးတက်မှုများစွာရှိခဲ့သည်။
ဤစကေးတွင် သတ္တုတူးဖော်ခြင်းသည် ဒရွတ်ဆွဲခြင်း ၊ ထရပ်ကားများ၊ သယ်ယူကိရိယာများ ၊ ဟိုက်ဒရောလစ်ဂျိုက်များ နှင့် ရိတ်စက်များကို အသုံးပြုရန်လိုအပ်သည်။
ကျောက်မီးသွေးတူးဖော်ခြင်းလုပ်ငန်းသည် ဒေသတွင်း ဂေဟစနစ်များအပေါ် သိသာထင်ရှားသော အနုတ်လက္ခဏာ ပတ်ဝန်းကျင်ဆိုင်ရာ သက်ရောက်မှုများ ၊ ဒေသခံအသိုင်းအဝိုင်းများနှင့် အလုပ်သမားများအပေါ် ကျန်းမာရေးဆိုင်ရာ သက်ရောက်မှုများရှိပြီး လေထုအရည်အသွေး ညံ့ဖျင်းမှု နှင့် ရာသီဥတုပြောင်းလဲမှု ကဲ့သို့သော ကမ္ဘာ့ပတ်ဝန်းကျင်ဆိုင်ရာ အကျပ်အတည်းများကို ကြီးမားစွာ ပံ့ပိုးပေးပါသည်။
ဤအကြောင်းများကြောင့် ကျောက်မီးသွေးသည် ကမ္ဘာလုံးဆိုင်ရာ စွမ်းအင်စီးပွားရေး ၏ အစိတ်အပိုင်းအသီးသီးမှ ဖယ်ထုတ်ရမည့် ပထမဆုံးသော ရုပ်ကြွင်းလောင်စာများထဲမှ တစ်ခုဖြစ်သည်။
တရုတ် ၊ အင်ဒိုနီးရှား၊ အိန္ဒိယ နှင့် ဩစတြေးလျ ကဲ့သို့သော အဓိကကျောက်မီးသွေးထုတ်လုပ်သည့်နိုင်ငံများသည် ထုတ်လုပ်မှုတိုးမြင့်လာသဖြင့် ဥရောပနှင့် US "Coal Information: Overview". Paris: International Energy Agency. July 2020. Retrieved 4 November 2020. တွင် အစားထိုးထုတ်လုပ်မှု တိုးလာကာ အဆိုပြုထားသည့် မိုင်းတွင်းများ ဖွံ့ဖြိုးတိုးတက်မှုအောက်တွင် ရှိနေသည်။
Ryan Driskell Tate, Christine Shearer, and Andiswa Matiknca, "Deep Trouble: Tracking Global Coal Mine Proposals," Global Energy Monitor, June 2021 ကိုးကား Category:ကျောက်မီးသွေးတူးဖော်ခြင်း။
ဂုဇရာတပြည်နယ်()သည် အိန္ဒိယနိုင်ငံ အနောက်ဘက် ကမ်းခြေရှိ ပြည်နယ်တစ်ခု ဖြစ်သည်။
၎င်း၏ ကမ်းရိုးတန်း ခန့်သည် နိုင်ငံအတွင်း အရှည်ဆုံးဖြစ်ပြီး အများစုမှာ ကထီယဝါ ကျွန်းဆွယ်တွင် တည်ရှိသည်။
ဂုဇရာတပြည်နယ်သည် ဧရိယာအားဖြင့် ပဉ္စမအကြီးဆုံး ပြည်နယ်ဖြစ်ပြီး ခန့် ရှိသည်။
လူဦးရေ ၆၀.၄သန်း ရှိသော နဝမမြောက် လူဦးရေအများဆုံး ပြည်နယ်လည်း ဖြစ်သည်။
ကဏ္ဍ:အိန္ဒိယနိုင်ငံ၏ ပြည်နယ်များနှင့် ပြည်ထောင်စုနယ်မြေများ။
ကာဠသိန္ဓုပြည်နယ်တွင် အစားအသောက်ရောင်းချသူ ဆိုင်ကယ်တစ်စီးကို မြင်တွေ့ရစဉ် ကိုးကား ကဏ္ဍ:အိန္ဒိယနိုင်ငံ၏ ပြည်နယ်များနှင့် ပြည်ထောင်စုနယ်မြေများ။
အိုင်းဒူဘိုင်း (; ‘eye of Dubai’) သည် ကမ္ဘာ့အမြင့်ဆုံး ချားရဟတ်ဖြစ်ပြီး အာရပ်စော်ဘွားများပြည်ထောင်စုနိုင်ငံ၊ ဒူဘိုင်းမြို့ရှိ ဘလူးဝါးတားကျွန်းတွင် တည်ရှိသည်။
၎င်းသည် ၂၅၀ မီတာ (၈၂၀ ပေ) မြင့်သည်။
၂၀၂၁ ခုနှစ် အောက်တိုဘာလတွင် ဖွင့်လှစ်ခဲ့သည်။
သို့သော်လည်း ၂၀၂၂ ခုနှစ်၊ မတ်လမှစတင်၍ ပိတ်ထားခဲ့သည်။
သမိုင်းကြောင်း အိုင်းဒူဘိုင်း ကို ယခင်က Dubai Eye သို့မဟုတ် Dubai-I ဟု အမည်ပေးခဲ့ပြီးDubai's Meraas eyes $234m loan for Ferris wheel scheme ၂၀၁၃ ခုနှစ်၊ ဖေဖော်ဝါရီလတွင် ကြေညာခဲ့သည်။
Hyundai Engineering & Construction နှင့် Starneth Engineering တို့သည် အဓိကကျသည့် ဒီဇိုင်းနှင့် ဆောက်လုပ်ရေးအတွက် စာချုပ်ချုပ်ဆိုခဲ့ကြသူများ ဖြစ်သည်။
ဆောက်လုပ်မှုများကို ၂၀၁၅ ခုနှစ်၊ မေလတွင် စတင်ခဲ့သည်။
၂၀၁၉ ခုနှစ်လယ် အစောပိုင်းတွင် ပြီးစီးမည်ဟု ခန့်မှန်းခဲ့ကြသည်။
အခြားသော ကြန့်ကြာစေသည့်အကြောင်းရင်းများကြောင့် ဖွင့်လှစ်နိုင်မည့်ကာလကို ၂၀၂၀ ခုနှစ်၊ အောက်တိုဘာလ ၂၀ ရက်နေ့အဖြစ် ရည်မှန်းခဲ့ကြသည်။
ထိုအချိန်တွင် Expo 2020 ကို ကျင်းပရန်လည်း ရှိနေသည်။
COVID-19 ကပ်ရောဂါပြန့်ပွားမှုကြောင့် ထိုအချိန်တွင် ပြီးစီးရန် ရည်မှန်းချက်မှာလည်း ကြန့်ကြာခဲ့ရပြန်သည်။
ထို့အတွက်ကြောင့် တစ်နှစ်ကြာပြီးနောက် ၂၀၂၁ ခုနှစ်၊ အောက်တိုဘာလ ၂၁ ရက်တွင် ဖွင့်လှစ်နိုင်ခဲ့သည်။
အိုင်းဒူဘိုင်းသည် ယခင်က အမြင့်ဆုံးဖြစ်ခဲ့သည့် ချားရဟတ်ထက် ၈၂.၄ မီတာ (၂၇၀ ပေ) ပို၍ မြင့်သည်။
ယခင်က အမြင့်ဆုံးဖြစ်ခဲ့သည့် ချားရဟတ်၏ အမြင့်သည် ၁၆၇.၆ မီတာ (၅၅၀ ပေ) ဖြစ်ပြီး ၂၀၁၄ ခုနှစ်၊ မတ်လတွင် Las Vegas မြို့၌ ဖွင့်လှစ်ခဲ့သည်။
ဤချားရဟတ်သည် စီးနင်းသူ ၁၇၅၀ ဦးအထိ တင်ဆောင်နိုင်ရန် ဒီဇိုင်းဆွဲထားခဲ့သည်။
စီးနင်းရမည့် ထိုင်ခုံနေရာသည် ၄၈ ခုပါဝင်မည်ဖြစ်ကာ Dubai Marina ၏ မြင်ကွင်းနှင့် မြို့၏ အထင်ကရနေရာများဖြစ်သည့် Burj Al Arab, Palm Jumeirah, နှင့် Burj Khalifa စသည့်နေရာများကိုလည်း ကြည့်ရှုနိုင်သည်။
ပြင်ပလင့်များ Ain Dubai ကိုးကား ကဏ္ဍ:အာရပ်စော်ဘွားများပြည်ထောင်စုနိုင်ငံရှိ အပန်းဖြေဥယျာဉ်များ။
ဆတ္တိံသဂြဟပြည်နယ်သည် အိန္ဒိယနိုင်ငံ မဇ္ဈိမဒေသရှိ ကုန်းပိတ်ပြည်နယ် ဖြစ်သည်။
၎င်းသည် ဧရိယာအားဖြင့် နဝမမြောက် အကြီးဆုံးပြည်နယ် ဖြစ်ပြီး လူဦးရေ သန်း ၃၀ ခန့် ရှိကာ ၁၇ဆင့်မြောက် လူဦးရေ အများဆုံး‌ပြည်နယ် ဖြစ်သည်။
မြောက်ဘက်တွင် ဥတ္တရပဒေသပြည်နယ်၊ အနောက်မြောက်ဘက်တွင် မဇ္ဈပဒေသပြည်နယ်၊ အနောက်တောင်ဘက်တွင် မဟာရဋ္ဌပြည်နယ်၊ အရှေ့မြောက်ဘက်တွင် ဈာရခဏ္ဍပြည်နယ်၊ အရှေ့ဘက်တွင် ဩဋိသာပြည်နယ်၊ အန္ဓြပဒေသပြည်နယ်နှင့် တောင်ဘက်တွင် တေလံဂါနာပြည်နယ်တို့နှင့် နယ်နိမိတ် ထိစပ်နေသည်။
မဟာရဋ္ဌပြည်နယ်သည် အိန္ဒိယနိုင်ငံ အနောက်ဘက် ကျွန်းဆွယ်ဒေသရှိ ပြည်နယ်တစ်ခု ဖြစ်သည်။
thumb|မဟာရဋ္ဌပြည်နယ်၏ မြေပုံ မဟာရဋ္ဌပြည်နယ်သည် အိန္ဒိယနိုင်ငံတွင် ဒုတိယမြောက် လူဦးရေအများဆုံးပြည်နယ် ဖြစ်ပြီး ကမ္ဘာပေါ်တွင် တတိယမြောက် လူဦးရေ အများဆုံးပြည်နယ် ဖြစ်သည်။
အနောက်ဘက်တွင် အာရေဗျပင်လယ်၊ တောင်ဘက်တွင် ကရဏာဋကပြည်နယ်နှင့် ဂေါအာပြည်နယ်၊ အရှေ့တောင်ဘက်တွင် တေလံဂါနာပြည်နယ်နှင့် အရှေ့ဘက်တွင် ဆတ္တိံသဂြဟပြည်နယ်၊ မြောက်ဘက်တွင် ဂုဇရာတပြည်နယ်နှင့် မဇ္ဈပဒေသပြည်နယ်နှင့် အနောက်မြောက်ဘက်တွင် Dadra and Nagar Haveli and Daman and Diu ပြည်ထောင်စုနယ်မြေတို့နှင့် နယ်နိမိတ် ထိစပ်နေသည်။
thumb|Emanuel Pastreich Emanuel Pastreich (ကို ၁၉၆၄ ခုနှစ်၊ အောက်တိုဘာလ ၁၆ ရက်နေ့တွင် မွေးဖွားသည်။
) သူသည် နိုင်ငံတကာဆက်ဆံရေး ကျွမ်းကျင်သူတစ်ယောက်ဖြစ်ရုံသာမက ဝါရှင်တန်ဒီစီ၊ တိုကျို၊ ဆိုးလ်နှင့် ဟနွိုင်းတို့တွင် ရုံးများရှိသော အာရှအင်စတီကျု၏ ဥက္ကဋ္ဌအဖြစ် တာဝန်ထမ်းဆောင်သော အမေရိကန်ပါမောက္ခ၊ ဒါရိုက်တာ၊ ဘာသာစကားများစွာတတ်ကျွမ်းသူတစ်ဦး ဖြစ်သည်။
ထို့အပြင်သူသည် အရှေ့မြောက်အာရှရှိ ပထဝီနိုင်ငံရေး တင်းမာမှုများကို ဖြေရှင်းရန်ကြိုးစားနေသည့် ကမ္ဘာလုံးဆိုင်ရာ ငြိမ်းချမ်းရေး ဖောင်ဒေးရှင်း (Global Peace Foundation) ၏ အကြီးတန်းအဖွဲ့ဝင်တစ်ဦးလည်း ဖြစ်သည်။
အကျဉ်းချုပ်အားဖြင့် Pastreich သည် ၂၀၂၀ ခုနှစ် အမေရိကန်နိုင်ငံ၏ သမ္မတအတွက် တစ်သီးပုဂ္ဂလ ကိုယ်စားလှယ်လောင်းတစ်ဦး ဖြစ်ခဲ့သည်။
၂၀၂၃ ခုနှစ်၊ စက်တင်ဘာလတွင် Pastreich သည် ၂၀၂၄ ခုနှစ်၊ စက်တင်ဘာလရှိ Green Party ၏ သမ္မတလောင်း ရွေးချယ်ခံစာရင်းတွင် ကိုယ်စားလှယ်လောင်းတစ်ဦး တရားဝင် ဖြစ်လာခဲ့သည်၊"Emmanuel Pastreich's declaration of candidacy for president in the Green Party US". September 20, 2023. Retrieved September 25, 2023. သို့သော် ပါတီတွင်း ငွေကြေးထောက်ပံ့မှုမရှိခြင်းကြောင့် မဲဆွယ်စည်းရုံးမှုကို လက်လွှတ်ခဲ့ရသည်။
အာရှလေ့လာရေး ပညာရှင်တစ်ယောက်အဖြစ် လေ့လာလေ့ကျင့်ထားသောကြောင့်၊ Pastreich သည် အရှေ့အာရှ ဂန္ဓဝင်စာပေများ နှင့် နိုင်ငံတကာဆက်ဆံရေးနှင့် နည်းပညာ၏ လက်ရှိပြဿနာများကို လည်း ဘာသာစကားမျိုးစုံဖြင့် ရေးသားသည်။
သူသည် တရုတ်၊ ဂျပန်နှင့် ကိုရီးယား ဘာသာစကားတို့ကို ကျွမ်းကျင်ပြီး သူ၏နိုင်ငံရေး ရေးသားချက်များတွင် အမေရိကန်နိုင်ငံအတွက် အာရှ၏အရေးပါမှုကို အလေးပေးရေးသားခဲ့သည်။
ငယ်စဉ်ဘဝနှင့် ပညာရေး Pastreich ကို ၁၉၆၄ ခုနှစ်၊ အောက်တိုဘာလ ၁၆ ရက်နေ့တွင် Nashville, Tennessee တွင် မွေးဖွားခဲ့သည်။
သူသည် San Francisco ရှိ Lowell အထက်တန်းကျောင်းကို တက်ရောက်ခဲ့ပြီး ၁၉၈၃ ခုနှစ်တွင် ဘွဲ့ရခဲ့သည်။
[[ယေးလ်တက္ကသိုလ်|သူသည် ယေးလ်တက္ကသိုလ်တွင် ပညာသင်ကြားခဲ့ပြီး၊ ၁၉၈၇ ခုနှစ်တွင် တရုတ်ဘာသာ B.A. ဘွဲ့ရခဲ့သည်။
၁၉၈၅ ခုနှစ်တွင် နိုင်ငံခြာသို့သွားရောက်ပြီး ထိုင်ဝမ် အမျိုးသား တက္ကသိုလ် တွင် ပညာသင်ကြားခဲ့သည်။
Pastreich သည် ၁၉၉၁ ခုနှစ်တွင် တိုကျိုတက္ကသိုလ်တွင် နှိုင်းယှဉ်စာပေလေ့လာမှူ ပညာရပ် ဖြင့် M.A. ဘွဲ့ကို ရရှိခဲ့သည်၊M.A. degree at Tokyo taken from Circles and Squares blog run by Emanuel Pastreich (13 November 2012). ၎င်းသည် တိုကျိုတက္ကသိုလ်တွင် မဟာဝိဇ္ဇာကျမ်းပြုစာတမ်းကို ဂျပန်ဘာသာဖြင့် ရေးသားခဲ့သည်။
ထို့နောက် သူသည် ၁၉၉၈ ခုနှစ်တွင် ဟားဗတ်တက္ကသိုလ်မှ အရှေ့အာရှလေ့လာမှုဆိုင်ရာပညာရပ်ဖြင့်ပါရဂူဘွဲ့ Ph.D. ရရှိခဲ့သည်။
အလုပ် Pastreich သည် နိုင်ငံတကာဆက်ဆံရေး၊ သဘာဝပတ်ဝန်းကျင်နှင့် နည်းပညာတို့၏ လမ်းဆုံကို သုတေသနပြုလုပ်သော တွေးခေါ်ပညာရှင် အဖွဲ့ အာရှအင်စတီကျု၏ ဥက္ကဋ္ဌ လည်း ဖြစ်သည်။
သူသည် ဂျပန်ယဉ်ကျေးမှုကို သင်ကြားပေးခဲ့သော Urbana–Champaign ရှိ အီလီနွိုင်းစ်တက္ကသိုလ် တွင် ပါမောက္ခအဖြစ် တာဝန်ထမ်းဆောင်ခဲ့ပြီး ဂျော့ဂျ်ဝါရှင်တန်တက္ကသိုလ်၊ လက်နက်ထိန်းချုပ်ရေးနှင့် ပြည်တွင်းနှင့်နိုင်ငံတကာ လုံခြုံရေး ပရိုဂရမ်၊တွင် နိုင်ငံတကာ သုတေသီ အဖြစ် လုပ်ကိုင်ခဲ့သည်။
Solbridge နိုင်ငံတကာ စီးပွားရေးပညာ သင် ကျောင်း၊ နှင့် ၊ Kyung Hee တက္ကသိုလ် နိုင်ငံတကာလေ့လာရေးပညာကောလိပ်တွင် သုတေသီတစ်ဦးအဖြစ်တာဝန်ယူခဲ့သည်။
သူသည် ၂၀၀၇ - ၂၀၀၈ တွင် Chungnam ပြည်နယ်အုပ်ချုပ်ရေးမှူး၏ နိုင်ငံတကာဆက်ဆံရေးဆိုင်ရာ အကြံပေး ပုဂ္ဂိုလ် အဖြစ်လည်း အလုပ်လုပ်ခဲ့ပြီး ကိုရီးယားသိပ္ပံအင်စတီကျုများနှင့်အတူ သုတေသနစီမံကိန်းများစွာကို လုပ်ဆောင်ခဲ့သည်။
၂၀၀၄ တွင် အီလီနွိုင်းစ်တက္ကသိုလ်၊ Urbana-Champaign တွင် လက်ထောက်ပါမောက္ခရာထူးမှ ထုတ်ပယ်ခံခဲ့ရပြီးနောက်ပိုင်းတွင် Pastreich ၏ တောင်ကိုရီးယားနှင့် ရင်းနီးသောဆက်ဆံရေး စတင်ခဲ့ပြီး၊ ဝါရှင်တန်ဒီစီရှိ တောင်ကိုရီးယားသံရုံးတွင် ရာထူးတစ်ခု ကမ်းလှမ်းခံခဲ့ရသည်။
သူသည်ထိုသံရုံးရှိ နိုင်ငံတကာဆက်ဆံရေးအတွက် အတွေးအခေါ်ပညာရှင် အဖွဲ့ KORUS House (၂၀၀၅-၂၀၀၇) ၏ ဒါရိုက်တာ အဖြစ် ဆောင်ရွက် ခဲ့ပြီး နှင့် ကိုရီးယားယဉ်ကျေးမှုနှင့် လူ့အဖွဲ့အစည်းကို မိတ်ဆက်ပေးသော ကိုရီးယားနိုင်ငံခြားရေးဌာန၏ ဂျာနယ်တစ်ခုဖြစ်သည့် Dynamic Korea ၏ အယ်ဒီတာချုပ်အဖြစ် လည်း တာဝန်ထမ်းဆောင်ခဲ့သည်။
သူ၏ လူသိအများဆုံးစာအုပ်မှာ ၂၀၂၀ ရွေးကောက်ပွဲမဲဆွယ်မှုမှ အဓိကမိန့်ခွန်းများ ပါဝင်သော I Shall Fear No Evil (2020) ဖြစ်သည်။
ထိုမိန့်ခွန်းများသည် အမေရိကန်၏ သမိုင်းဝင် ဆင့်ကဲဖြစ်စဉ်များအတွင်း စီးပွားရေး၊ လုံခြုံရေးနှင့် လူမှုရေးပြဿနာများကို ထိတွေ့ပြောဆိုထား ပြီး လက်ရှိလူမှုရေးဆိုင်ရာ ကွဲလွဲမှုများကို ဖြေရှင်းရန် အနောက်တိုင်းနှင့်အရှေ့တိုင်း နိုင်ငံရေးအတွေးအခေါ်များမှ ပေါင်းစည်းထားသော အသိဉာဏ်ပညာကို လည်း ဆွေးနွေး တင်ပြထားသည်။
သူ၏ အင်္ဂလိပ်ဘာသာဖြင့်ရေးသော အခြားရေးသားချက်များတွင် The Novels of Park Jiwon: Translations of Overlooked Worlds ကိုရီးယား မော်ဒန်ခေတ်အကြို စာရေးဆရာတစ်ဦး၏ ဝတ္ထုများစုစည်းမှု၊ ထင်ရှားသောဒေသန္တရ ဘာသာThe Visible Vernacular: Vernacular Chinese and the Emergence of a Literary Discourse on Popular Narrative in Edo Japan ဂျပန်နိုင်ငံ တရုတ် ဒေသန္တရ ဘာသာဆိုင်ရာ လေ့လာမှု၊ Earth Management: A Dialogue on Ancient Korean Wisdom and its Lessons for a New Earth, နှင့် သူ၏ ကိုယ်ရေးအတ္ထုပ္ပတ္တိစာအုပ်ဖြစ်သည့် Wrestling with Shadows စာအုပ်များ ပါဝင်သည်။
သူ၏ ကိုရီးယားဘာသာစကားဖြင့် ရေးသည့် စာအုပ် ၈ အုပ်တွင် Life is a Matter of Direction, not Speed: A Robinson Crusoe in Korea, သူ၏ ကိုရီးယားတွင်နေထိုင်ခြင်း အတွေ့အကြုံများ ဖော်ပြချက်၊ Scholars of the World Speak out About Korea's Future, ခေတ်ပြိုင်ကိုရီးယားအကြောင်း Francis Fukuyama ၊ Larry Wilkerson နှင့် Noam Chomsky တို့ကဲ့သို့သော ထိပ်တန်းပညာရှင်များနှင့် အင်တာဗျူးများ၊ A Republic of Korea that Koreans do not understand, သမ္မတဟောင်း Park Geun-hye က ချီးကျူးပြောဆိုခဲ့ပြီး ကိုရီးယားအစိုးရက အမျိုးသားလုံခြုံရေးစာအုပ် အဖြစ် သတ်မှတ်ခဲ့သော ကိုရီးယား၏ရိုးရာဓလေ့များနှင့် ၎င်းတို့၏တန်ဖိုးများကို အကဲဖြတ်ခြင်း၊ No Fake Unification, နိုင်ငံစုံကော်ပိုရေးရှင်းများက ဦးဆောင်သော ကိုရီးယားကျွန်းဆွယ် ပေါင်းစည်းရေးတွင် တွန်းအားပေးမည့် အစီအစဉ်များကို ပြင်းထန်စွာဝေဖန်ခြင်း၊ နှင့် Earth Management: Finding the Answer in the Hongik Tradition, ဂေဟစနစ်အကျပ်အတည်းကာလတွင် ရိုးရာယဉ်ကျေးမှု၏ အရေးပါမှုကို ထည့်သွင်းစဉ်းစားခြင်း စသည့်စာအုပ်များ ပါဝင်သည်။
သူ၏ ဂျပန်ဘာသာဖြင့် ရေးသားသော စာအုပ်များတွင် A Farewell to Arms, သဘာဝပတ်ဝန်းကျင်ပျက်စီးမှုကြောင့် လုံခြုံရေးမူဝါဒကို အခြေခံကျကျ ပြန်လည်ပြင်ဆင်ရန် တောင်းဆိုချက်၊ နှင့် Japan jinxed by COVID-19, ကိုဗစ်-၁၉ စတင်ပြီးနောက်ပိုင်း ဂျပန်နိုင်ငံအတွက် နိုင်ငံရေးပတ်ဝန်းကျင်သစ်ကို ပြင်းထန်သောအကဲဖြတ်မှု စသည့်စာအုပ်များ ပါဝင်သည်။
ကိုယ်ပိုင်ဘဝ Pastreich ကို ဆင်ဖိုနီ မန်နေဂျာ Peter Pastreich နှင့် ပန်းချီဆရာ Marie Louise Rouff တို့မှ ၁၉၆၄ ခုနှစ်တွင် မွေးဖွားခဲ့သည်။
သူ့တွင် Michael Pastreich ၊ Anna Schlagel နှင့် Milena Pastreich ဟူသော မွေးချင်းသုံးယောက် ရှိသည်။
Pastreich တွင် ကလေးနှစ်ယောက် ရှိသည်။
သူ၏ ၂၅နှစ်အရွယ် အမျိုးသမီး Seung-Eun Yi Pastreich သည် ၂၀၂၂ ခုနှစ်တွင် ကွယ်လွန်ခဲ့သည်။
မကြာသေးမီက သူသည် ဂျပန်နိုင်ငံသူKawanaka Yo နှင့် လက်ထပ်ခဲ့သည်။